
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

COMPARTIMENT GUVERNANȚA CORPORATIVĂ
SC2019-
RAPORT DE SPECIALITATE

privind aprobarea Raportului final, întocmit de Comisia de selecţie, în vederea ocupării posturilor vacante din cadrul Consiliului de Administraţie la Societatea de Transport Public Timișoara SA și declanșarea unei noi proceduri de selecție 
Având în vedere Expunerea de motive nr. ….......................................... a Primarului Municipiului Timişoara şi Proiectul de hotărâre privind aprobarea Raportului final, întocmit de Comisia de selecţie, în vederea ocupării posturilor vacante din cadrul Consiliului de Administraţie la Societatea de Transport Public Timișoara S.A și declanșarea unei noi proceduri de selecție;

Având în vedere Hotărârea Consiliului Local al Municipiului Timişoara nr. 99/20.09.2016 privind  guvernanţa corporativă a societãţilor comerciale la care Consiliul Local al Municipiului Timişoara este acţionar unic, majoritar sau la care deţine controlul;

Având în vedere Hotărârea Consiliului Local al Municipiului Timişoara nr. 308/ 28.07.2017 privind constituirea Comisiei de selecţie în vederea evaluării/selecţiei membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară;

Având în vedere finalizarea selecţiei prin întocmirea Raportului final în vederea ocupării posturilor vacante din cadrul Consiliului de Administraţie la Societatea de Transport Public Timișoara S.A înregistrat cu nr. SC2019-16937/05.07.2019, de către Comisia de selecţie;

Facem următoarele precizări: 
În urma procedurii de selecție declanșate prin HCL nr. 218/23.04.2019 nu a fost declarat admis niciun candidat, astfel că, este necesară declanșarea unei noi selecții.
În conformitate cu prevederile art. 3 pct.-ul 2 lit. b) din OUG nr. 109/2011 privind guvernanţa corporativă a întreprinderilor publice coroborate cu art. 3 din Anexa 1 la HG 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, autoritatea publică tutelară are competenţa de a propune candidaţi pentru funcţiile de membri ai consiliului de administraţie iar selecția se demarează de la data emiterii actului administrativ.
În temeiul prevederilor art. 129 alin. (2) lit. a) din OUG nr. 57/2019 privind Codul administrativ, consiliul local exercită atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

Potrivit 129 alin. (3) lit. d) din OUG nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.

Având în vedere cele prezentate mai sus, propunem:

Autoritatea publică tutelară aprobă Raportul final nr. SC2019-16937/05.07.2019, întocmit de Comisia de selecţie, în vederea ocupării posturilor vacante din cadrul Consiliului de Administraţie la Societatea de Transport Public Timișoara S.A, care face parte integrantă din prezentul raport de specialitate și, întrucât nu s-au ocupat posturile vacante, declanșează o nouă procedură de selecție.

Selecţia se desfăşoară în conformitate cu prevederile legislaţiei în vigoare şi cu hotărârile Consiliului Local al Municipiului Timişoara aprobate în acest sens.

Autoritatea publică tutelară - Consiliul Local al Municipiului Timişoara - va propune candidaţi pentru funcţiile vacante de membri ai Consiliului de Administraţie la Societatea de Transport Public Timişoara S.A, propuneri făcute în baza unei selecţii efectuate de către expertul independent contractat în acest sens, şi de către Comisia de selecţie constituită prin HCL. 308/2017. 
Anunţul privind selecţia membrilor în consiliul de administraţie se publică, prin grija Primarului Municipiului Timişoara, respectând prevederile legale.
Sursa de finanţare este asigurată din bugetul local pe anul 2019 la Capitolul 51.02.“ Autorităţi executive”.

Având în vedere prevederile legale expuse în prezentul raport, apreciem că Proiectul de hotărâre privind aprobarea Raportului final, întocmit de Comisia de selecţie, în vederea ocupării posturilor vacante din cadrul Consiliului de Administraţie la Societatea de Transport Public Timișoara S.A și declanșarea unei noi proceduri de selecție, îndeplinește condițiile pentru a fi supus dezbaterii și aprobării plenului consiliului local.

Consilier,

Lazăr Violeta

